CELEX: 31982R2442
Language: el
Date: 1982-09-07 00:00:00
Title: Κανονισμός (EOK) αριθ. 2442/82 τής Επιτροπής τής 7ης Σεπτεμβρίου 1982 περί τροποποιήσεως τού κανονισμού (EOK) αριθ. 2819/79 περί υπαγωγής τών εισαγωγών ορισμένων υφαντουργικών προϊόντων καταγωγής ορισμένων τρίτων χωρών σέ καθεστώς κοινοτικής επιβλέψεως

Avis juridique important

|

31982R2442

Κανονισμός (EOK) αριθ. 2442/82 τής Επιτροπής τής 7ης Σεπτεμβρίου 1982 περί τροποποιήσεως τού κανονισμού (EOK) αριθ. 2819/79 περί υπαγωγής τών εισαγωγών ορισμένων υφαντουργικών προϊόντων καταγωγής ορισμένων τρίτων χωρών σέ καθεστώς κοινοτικής επιβλέψεως  

Επίσημη Εφημερίδα αριθ. L 261 της 09/09/1982 σ. 0019 - 0019 Ισπανική ειδική έκδοση: Κεφάλαιο 11 τόμος 28 σ. 0093  Πορτογαλική ειδική έκδοση : Κεφάλαιο 11 τόμος 28 σ. 0096 

***** ΚΑΝΟΝΙΣΜΟΣ (ΕΟΚ) αριθ. 2442/82 ΤΗΣ ΕΠΙΤΡΟΠΗΣ  της 7ης Σεπτεμβρίου 1982  περί τροποποιήσεως του κανονισμού (ΕΟΚ) αριθ. 2819/79 περί υπαγωγής των εισαγωγών ορισμένων υφαντουργικών προϊόντων καταγωγής ορισμένων τρίτων χωρών σε καθεστώς κοινοτικής επιβλέψεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως το άρθρο 10,  κατόπιν διαβουλεύσεως με τη Συμβουλευτική Επιτροπή η οποία έχει συσταθεί βάσει του άρθρου 5 του κανονισμού (ΕΟΚ) αριθ. 288/82,  Εκτιμώντας:  ότι με τον κανονισμό (ΕΟΚ) αριθ. 2819/79 της Επιτροπής (2), η ισχύς του οποίου παρατείνεται με τον κανονισμό (ΕΟΚ) αριθ. 3785/81 (3) και ο οποίος τροποποιείται με τους κανονισμούς (ΕΟΚ) αριθ. 1656/81 (4) και (ΕΟΚ) αριθ. 2208/82 (5), η Επιτροπή υπέβαλε σε καθεστώς κοινοτικής επιβλέψεως τις εισαγωγές ορισμένων υφαντουργικών προϊόντων καταγωγής ορισμένων τρίτων χωρών·  ότι με τον κανονισμό (ΕΟΚ) αριθ. 636/82 του Συμβουλίου της 15ης Μαρτίου 1982 (6) θεσπίστηκε κοινοτικό καθεστώς που καθορίζει τις συνθήκες που εφαρμόζονται ομοιόμορφα σ' ολα τα Κράτη μέλη για ορισμένα κλωστοϋφαντουργικά προϊόντα που επανεισάγονται στην Κοινότητα μετά από επεξεργασία ή μεταποίηση σε ορισμένες τρίτες χώρες·  ότι οι λόγοι οι οποίοι δικαιολογούν τη θέσπιση των μέτρων αυτών έναντι των εισαγωγών προϊόντων καταγωγής μεσογειακών χωρών οι οποίες έχουν συνάψει με την Κοινότητα συμφωνίες προτιμησιακού καθεστώτος δεν υφίστανται πλέον όσον αφορά τις επανεισαγωγές στην Κοινότητα μετά από επεξεργασία ή μεταποίηση σε ορισμένες τρίτες χώρες και ότι κατά συνέπεια θα έπρεπε τα μέτρα αυτά να τροποποιηθούν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η δεύτερη φράση του άρθρου 4 παραγράφου α του κανονισμού (ΕΟΚ) αριθ. 2819/79 καταργείται.  Άρθρο 2  Ο κανονισμός (ΕΟΚ) αριθ. 2819/79 της Επιτροπής δεν εφαρμόζεται για τα προϊόντα πού, αφού υποστούν επεξεργασίες παθητικής τελειοποίησης, επανεισάγονται στην Κοινότητα συνοδευόμενα από μίαν προηγούμενη έγκριση που χορηγείται σύμφωνα με τον κανονισμό (ΕΟΚ) αριθ. 636/82 του Συμβουλίου.  Άρθρο 3  Ο παρών κανονισμός αρχίζει να ισχύει την 1η Σεπτεμβρίου 1982.  Εφαρμόζεται μέχρι τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Σεπτεμβρίου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 320 της 15. 12. 1979, σ. 9.  (3) ΕΕ αριθ. L 377 της 31. 12. 1981, σ. 41.  (4) ΕΕ αριθ. L 165 της 23. 6. 1981, σ. 8.  (5) ΕΕ αριθ. L 235 της 10. 8. 1982, σ. 17.  (6) ΕΕ αριθ. L 76 της 20. 3. 1982, σ. 1.